Komission asetus (ETY) N:o 3060/91, annettu 18 päivänä lokakuuta 1991, voiöljynä suoraan kulutukseen tarkoitetun interventiovoin myynnistä alennettuun hintaan annetun asetuksen (ETY) N:o 3143/85 muuttamisesta



Virallinen lehti nro L 289 , 19/10/1991 s. 0023 - 0024

Suomenk. erityispainos Alue 3 Nide 39 s. 0118

Ruotsink. erityispainos Alue 3 Nide 39 s. 0118



KOMISSION ASETUS (ETY) N:o 3060/91, annettu 18 päivänä lokakuuta 1991, voiöljynä suoraan kulutukseen tarkoitetun interventiovoin myynnistä alennettuun hintaan annetun asetuksen (ETY) N:o 3143/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1630/91(2), ja erityisesti sen 6 artiklan 7 kohdan, sekä katsoo, että komission asetuksella (ETY) N:o 3143/85(3), sellaisena kuin se on viimeksi muutettuna asetuksella (ETY) N:o 2690/89(4), otetaan käyttöön järjestelmä sellaisen interventiovoin, joka on tarkoitettu suoraan kulutukseen voiöljynä, myymiseksi alennettuun hintaan, kyseisen asetuksen voin hintaa koskevia säännöksiä olisi mukautettava ottaen huomioon muutokset, joita interventiojärjestelmään on tällä välin tehty, sekä vahvistettava myyntisopimuksiin ja annettaviin vakuuksiin sovellettavat muuntokurssit, on suotavaa säätää pakkauksia koskevasta siirtymäajan lievennystoimenpiteestä, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3143/85 seuraavasti: 1 Korvataan 2 artiklassa: - 1 kohta seuraavasti: "1 Edellä 1 artiklassa tarkoitettu voi myydään vapaasti varastosta asetuksen (ETY) N:o 804/68 5 artiklan 1 kohdan a alakohdassa tarkoitetulla, myyntisopimuksen tekopäivänä sovellettavalla interventiohinnalla, alennettuna 191 eculla 100 kilogrammalta voin jalostamiseksi voiöljyksi, jonka rasvapitoisuus on vähintään 96 prosenttia." - 4 kohdan ensimmäisen alakohdan ensimmäisen luetelmakohdan määrä "200 ecua" määrällä "210 ecua". 2 Lisätään 2 a artiklaan 10 kohta seuraavasti: "10 Edellä 5 kohdassa tarkoitetun vakuuden määrä muunnetaan kansalliseksi valuutaksi erityisen tarjouskilpailun tarjousten esittämisen määräpäivänä voimassa olevan maatalouden muuntokurssin avulla." 3 Lisätään 5 artiklan 4 kohtaan alakohta seuraavasti: "Komission asetuksen (ETY) N:o 429/90(*) 10 artiklan 3 kohdassa tarkoitettuja esipainettuja pakkauksia voidaan käyttää 31 päivään joulukuuta 1991 ensimmäisen ja toisen alakohdan säännösten noudattamiseksi, jos viittaus asetukseen (ETY) N:o 429/90 poistetaan leiman tai liimattavan etiketin avulla. (*) EGT nr L 45, 21.2.1990, s. 8.". 4 Lisätään 11 artiklaan alakohta seuraavasti: "Edellä olevan 2 artiklan 1 kohdan soveltamisesta johtuva myyntihinta ja 2 artiklan 4 kohdassa tarkoitetun käyttötarkoitusvakuuden määrä muunnetaan kansalliseksi valuutaksi myyntisopimuksen tekopäivänä voimassa olevan maatalouden muuntokurssin avulla." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä lokakuuta 1991. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 150, 15.6.1991, s. 19 (3) EYVL N:o L 298, 12.11.1985, s. 9 (4) EYVL N:o L 261, 7.9.1989, s. 6